CELEX: C2006/294/52
Language: fi
Date: 2006-12-02 00:00:00
Title: Asia C-396/06: Ennakkoratkaisupyyntö, jonka Østre Landsret (Tanska) on esittänyt 21.9.2006 — Eivind F. Kramme v. SAS Scandinavian Airlines Danmark A/S

2.12.2006   
            
            
               FI
            
            
               Euroopan unionin virallinen lehti
            
            
               C 294/29
            
         Ennakkoratkaisupyyntö, jonka Østre Landsret (Tanska) on esittänyt 21.9.2006 — Eivind F. Kramme v. SAS Scandinavian Airlines Danmark A/S
   (Asia C-396/06)
   (2006/C 294/52)
   Oikeudenkäyntikieli: tanska
   Ennakkoratkaisua pyytänyt tuomioistuin
   Østre Landsret
   Pääasian asianosaiset
   
      Kantaja: Eivind F. Kramme
   
      Vastaaja: SAS Scandinavian Airlines Danmark A/S
   Ennakkoratkaisukysymykset
   
               1)
            
            
               Kun lentokone otetaan pois käytöstä teknisten ongelmien vuoksi ja lento tämän vuoksi peruutetaan, onko kyseessä matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 (1) 5 artiklan 3 kohdassa tarkoitettu poikkeuksellinen olosuhde?
            
         
               2)
            
            
               Jos ensimmäiseen kysymykseen vastataan myöntävästi, mitä asetuksessa tarkoitettuja kohtuudella edellytettäviä toimenpiteitä lentoliikenteen harjoittajan on toteutettava välttääkseen lennon peruutuksen teknisten ongelmien vuoksi?
            
         
               3)
            
            
               Jos ensimmäiseen kysymykseen vastataan myöntävästi, onko lentoliikenteen harjoittaja toteuttanut kaikki asetuksessa tarkoitetut kohtuudella edellytettävät toimenpiteet peruutuksen välttämiseksi, jos voidaan osoittaa, että lennolle, joka teknisten ongelmien vuoksi pois käytöstä otetun lentokoneen oli tarkoitus suorittaa, ei ollut käytettävissä vapaita lentokoneita?
            
         
               4)
            
            
               Jos ensimmäiseen kysymykseen vastataan myöntävästi, onko tällöin merkitystä sillä, että teknisiä ongelmia koskevat asiakirjat, joihin lentoliikenteen harjoittaja vetoaa, ovat peräisin yksinomaan kyseessä olevalta lentoliikenteen harjoittajalta itseltään?
            
         
      (1)  EUVL L 46, s. 1.